AlexejDobrolubov/national_council_slovak_2010 huggingface dataset:
39. schôdza NR SR - 14.deň - A. dopoludnia
Dátum: 2025-09-30
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. No, ja už len stýkrát teda zopakujem to, čo tu zaznelo. Energopomoc by mala smerovať k ľuďom, ktorí ju skutočne potrebujú. Táto vláda aj týmto zákonom potvrdzuje, že nevie riešiť zložité situácie a je naozaj nehorázne, ak chce vláda dotovať 95 % domácností, keďže skutočne ohrozených energetickou chudobou je podstatne menej domácností a systém by mal cieliť len na ne. Nemôžeme predsa dávať energopomoc ľuďom, ktorí ju nepotrebujú a tak plytvať zdrojmi Európskej únie, a naozaj, hovoríme tu o stovkách miliónov. Tieto peniaze mohli končiť na oveľa potrebnejšie projekty v našich regiónoch na reformy, ktoré tu už boli spomínané, ktoré potrebujeme ako dotovať ľudí, ktorí majú financie na to, aby si zvýšené náklady na energie zaplatili. Pomôžme naozaj tým, ktorí to teda skutočne potrebujú a koalícia šíri, že opozícií prekáža energopomoc. Nie, opozícií energopomoc určite neprekáža. Prekáža nám, že to opäť robíte takto babrácky. Ďakujem. ... pol roka predkladáte s kolegami Michalom Sabom a Luciou Plavákovou návrh zákona na naozaj adresnú energetickú pomoc pre tie naozaj najohrozenejšie rodiny a domácnosti tu na Slovensku. Ako si ty spomínala, je to okolo 500 000 ľudí a je to 43 % tých najchudobnejších domácností. Čiže toto je naozaj skutočná adresná pomoc, ktorú by sme v časoch, kedy tento štát potrebuje konsolidovať verejné financie, mali prijať, je to efektívny spôsob, napríklad týmto spôsobom by ste vedeli pomôcť polovici jednorodičovských domácností, ktoré sú tie najchudobnejšie rodiny a domácnosti aktuálne na Slovensku, ale takisto sú to aj dôchodci, konkrétne jednoosobové domácnosti. Teda dôchodci alebo dôchodkyne, ktorí majú nižší príjem, nižší dôchodok a vtedy by ste vedeli takto adresne pomôcť naozaj tým, ktorí to najviac potrebujú. To, že váš spôsob teda je vlastne plošný a že po tých x rokoch, ktoré ste vo vedení štátu, neviete prísť na to, ako naozaj šetriť stámilióny tam, kde treba, tak to ma, to ma mrzí. Váš spôsob je plošný, lebo 90 až 95 % je naozaj plošná pomoc, to nehovorím ani o tom, že sme premrhali vlastne miliardy z eurofondov na, na zatepľovanie a podobné spôsoby, aby sme znížili energetickú náročnosť budov na Slovensku. Takže to je všetko vaša vizitka a naozaj v časoch konsolidácie treba rozmýšľať tak, aby ste nemuseli tu jednoducho premrhávať stámilióny eur do luftu. Ďakujem
39. schôdza NR SR - 13.deň - B. popoludní
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Ja som veľmi rada, že otvárate túto tému, čo sa týka kontrolnej činnosti, lebo podľa mňa to je tiež taká jedna téma tu zanedbaná, kde treba urobiť veľké zmeny, pretože aj z toho, ako dneska fungujú kontrolóri v obciach, vlastne však povedal to aj NKÚ, že pôsobia v mnohých obciach na väčšie úväzky aj ako je 100 %, len toto je podľa mňa problém aj toho, že tu máme strašne veľa teda malých obcí. Ja som to už dneska spomínala v inej rozprave, že máme 1855 obcí, ktoré majú menej ako tisíc obyvateľov. Tieto obce častokrát majú problém zohnať, keď sú veľmi malé hlavného kontrolóra. A druhý problém podľa mňa, ktorý je veľký, že častokrát sú títo kontrolóri aj ako keby dá sa povedať, že dosadzovaní podľa teda nejakej nálady v obecnom zastupiteľstve, alebo častokrát tam ani nemajú na výber, že musia toho jedného kvázi zvoliť, ktorý sa tam prihlási a s týmto je podľa mňa naozaj spojené to, čo si pomenoval v tej druhej časti, že dochádza tu častokrát k nedostatočnej kontrole zo strany kontrolórov, pretože dneska to je tak, že musí obecné zastupiteľstvo, ak je to mimo nejakej, teda ten plán kontrolnej činnosti, ktorý dneska si dáva na pol roka, tak musí zastupiteľstvo schváliť a ja si myslím, že áno, že mali by sme v tomto a ja dúfam teda, ináč pán Kaliňák Michal to veľmi sľuboval, že sem prinesie nejaký celkový zákon čisto len čo sa týka kontrolnej činnosti, samostatný zákon. A áno, treba v tomto urobiť poriadok, ale myslím si, že toto je málo v tom navrhovanom.
39. schôdza NR SR - 13.deň - B. popoludní
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie v rozprave

Vážený pán predsedajúci, vážené poslankyne, vážení páni poslanci, v súlade s § 73 zákona o rokovacom poriadku, som bola výborom určená za spravodajkyňu k návrhu zákona, ktorý je uvedený pod tlačou 943. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave, uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 989 z 26. augusta 2025, navrhujem, aby návrh zákona prerokovali Ústavnoprávny výbor Národnej rady Slovenskej republiky a výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem výbor Národnej rady pre verejnú správu a regionálny rozvor, rozvoj, pardon, a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
39. schôdza NR SR - 13.deň - B. popoludní
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem za slovo. Pán Hazucha, aj by som si v prvom rade vyprosila, aby ste hovorili o nejakej seba prezentácii. Ja chápem, že dva roky fungujete v takom prostredí, kde teda pán Fico naozaj robí veci len kôli tomu, aby sa seba prezentoval. A preto som to spájala s dvomi pohlaviami, pretože to je najkrajšia ukážka tej absurdnosti, čo tu vy riešite. Nie preto, že by som tým chcela provokovať, ale preto, že to je realita na Slovensku, vašej vlády. Dve pohlavia a 1,5 milióna ľudí bez vodovodu, či bez kanalizácií a pol milióna bez vodovodu. A to, čo ste hovorili vy, že my keď budeme vo vláde, no my prvom rade budeme s tými samosprávami komunikovať. Budeme o tom hovoriť. Áno, samozrejme, nebude tých peňazí dostatok, ale vy to nerobíte, veď nám to tí samosprávy, tí primátori, starostovia, starostky hovoria. Však oni nevedia vôbec. Čakajú 7 rokov na schválenie žiadosti, tak jak ste s nimi komunikovali? Keď 200 metrov pred obcou majú zablendovaný vodovod a 7 rokov tí ľudia nemajú pitnú vodu a nemajú si s čím večer spláchnúť záchod a sa osprchovať, tak o čom mi tu rozprávate, že čo ste vy robili? No nerobíte v tom dostatok a my to budeme robiť. Budeme mať víziu a budeme mať plán, ktorý vy nemáte a nikdy ste nemali. A ďalšia vec v tej legislatíve. Mali sme tú zákon o vodovodoch a kanalizáciách. Áno, tam je treba urobiť kvantum roboty, ktorý ste tu zase vy neurobili za tí roky, čo ste tu vládli. Kde ste bol? Čo ste tam nerobil tie zmeny? To, čo pán Taraba hovoril, že ešte sme len začali. Však tam je toľko vecí, čo treba robiť a to je zanedbaná robota roky, čo sme mali robiť v tej téme. Ďalšia vec, peniaze. To som hovorila, že samozrejme tých peňazí, veď tam máme 10 miliardový dlh, to bude ťažko dobiehať, ale budeme to komunikovať otvorene a zodpovedne, nie tak, jak vy.
39. schôdza NR SR - 13.deň - B. popoludní
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. No, ja už presne ani neviem, že načo všetko som chcela reagovať, ale asi hlavne na to, že aj to všetko, čo tu Michal Sabo povedal k tejto téme ohľadom toho, že teda v roku 2025 nemá dostupnú kanalizáciu na Slovensku jeden a pol milióna ľudí. To, že to je výsledkom Ficových vlád, ktoré tu boli vtedy, keď bolo na to dostatok peňazí, aby sa tie kanalizácie budovali, tak to je viac ako isté, že je tá zodpovednosť v prvom rade na plecia, pleciach teda vlád Roberta Fica a ja som chcela aj vtedy reagovať, teraz tu vidím dvoch teda kolegov, pán Hazuchu z koalície a pána Karasa, že možnože skôr teda ako dvomi pohlaviami, ktoré nikdy nikto nespochybňoval, by sa skôr mali venovať tejto téme, aby ľudia, ktorí, kde je možné technicky ľudí pripojiť na kanalizáciu, aby na toto existoval nejaký strategický plán, ktorý by teda umožnil to, aby sa tí ľudia mohli napojiť. Pretože, my naozaj počúvame desiatky príbehov o tom, aké problémy ľudia majú s vývozom odpadových vôd. Aký majú problém s tým, že čistiarne dneska nemáme technicky uspôsobené tomu, aby vôbec tieto odpadové vody sa tam mohli vyvážať, čiže je to obrovský problém na Slovensku, a mám taký pocit, že táto vláda ho absolútne nerieši, ale namiesto toho tu teda majú problém s dvomi pohlaviami. Ďakujem.
39. schôdza NR SR - 13.deň - A. dopoludnia
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Ingrid, no tlieskam ti za tvoj úvod v rozprave, veľmi dobre si sa kolegov z koalície opýtala, že ako sa po piatku majú, ale vyzerajú celkom spokojne, trošku sa tak pouškŕňali, asi naozaj sa boli vyspovedať a boli v nedeľu v kostole, ale nič krajšie neukazuje ich svet, ako zachytené emócie pána Richtera a Fica, ale no to sú oni, milí občania a občianky. Dokonalosť falošnosti. A oni sú spokojní, že zase nás posunuli o desaťročia dozadu, veď vyzerá to tak, že oni sú stále mentálne pred 1989 rokom a to by sa im určite veľmi páčilo a všetko robia preto, aby sa tieto praktiky tohto obdobia aj vrátili naspäť a ja len teda dúfam, že ľudia ich prekuknú a pošlú ich presne tam kam patria, do minulosti. A k tej transakčnej dani, podľa mňa už naozaj že netreba nič hovoriť, všetko tu už bolo povedané, že a ľudia vedia, že je to jedna veľká hlúposť, ktorú treba zrušiť. Ďakujem.
39. schôdza NR SR - 13.deň - A. dopoludnia
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Aj tebe Marián, za tvoj príspevok v rozprave. A ty si sa opýtal, že či takto sa robia zákony. A áno, takto sa, žiaľ, robia zákony pod taktovkou tejto koalície. A my sa tu už opakujeme o tom, ako takí papagáji, že sa to takto robiť nemám, že sem nosia na poslednú chvíľu pozmeňovacie návrhy, ktoré často zásadným spôsobom robia zmeny v tom danom zá... ===== ...si sa opýtal, že či takto sa robia zákony a áno, takto sa žiaľ robia zákony touto taktikou tejto koalície a my sa tu už opakujeme o tom, ako takí papagáji, že sa to takto robiť nemám, že sem nosia na poslednú chvíľu pozmeňovacie návrhy, ktoré často zásadným spôsobom robia zmeny v tom danom zákone a súhlasím s tebou aj v tom, čo si povedal, že to je cesta do pekla, čo robí táto koalícia a Robert Fico sa tomu určite teší, však sám on povedal, že ak do pekla, tak na veľkom bielom koni, tak vyzerá to tak, že to myslel vážne a po piatku teda som o tom aj 100-percentne presvedčená. Transakčná daň je jedna z hlúpostí, ktorej, ktoré sme tu teda za dva roky mali možnosť prerokovávať a teda naozaj, že nebolo ich málo a určite by sa mala úplne zrušiť, lebo len deformuje podnikateľské prostredie a ty si to aj veľmi dobre popísal. Ďakujem veľmi pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem za slovo. Kolegyňa, ty si hovorila o ubližovaní, ale teda páni zo SMER-u majú podľa mňa ubližovanie v DNA, veď to vidíme už dva roky a nič to lepšie nezobrazuje ako to, keď niekto si zatlieska k prijatiu ústavy, ktorá ide ničiť životy konkrétnych ľudí na Slovensku. Nikomu tieto zmeny nepomôžu, ale práve naopak ublížia a im je to úplne aleže úplne jedno. A kolegovia a kolegyne zo SMER-u sú buď naozaj takí necitliví, alebo len teda slepo nasledujú svojho vodcu, ktorý tu vnáša dennodenne do spoločnosti nenávisť a ťahá Slovensko von z Európskej únie. A teda náš premiér namiesto toho, aby sa opýtal Vladimíra Putina, že kedy vráti deti domov na Ukrajinu, tak sa ho opýta, že ako sa má. A, kolegovia zo SMER-u, ktorí ste tu teda už dneska, takto v piatok zostali, že buď naozaj nedokážete pochopiť, že deti patria ku svojim rodičom, ale teda len sa teda vrátite, že sa vás to netýka. Ďakujem.
39. schôdza NR SR - 12.deň - A. dopoludnia
Dátum: 2025-09-26
Poslanec: Hanuliaková, Jana (PS)
Druh vystúpenia: Vystúpenie v rozprave

v zmysle oprávnení, ktoré pre mňa ako spravodajkyňu vyplývajú z § 73 zákona o Rokovacom poriadku, odporúčam aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady číslo 952 zo 14. augusta 2025 navrhujem aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím pán predsedajúci, otvorte všeobecnú rozpravu.
39. schôdza NR SR - 13.deň - B. popoludní
Dátum: 2025-09-29
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Pani kolegyňa a kolegovia, ďakujem za vaše reakcie. Ak dovolíte, najskôr sa obrátim k pani kolegyni Nash, pretože tak som cítil, až netrpezlivo som chcel reagovať hneď, ale, samozrejme, čakám, až uplynú všetky faktické. Pani kolegyňa, tak cítim veľké neporozumenie z toho, ako ste reagovali, pretože naozaj vám, ja som to povedal v rozprave, ale prečítam to aj z prvej, z prvej vety toho navrhovaného znenia zákona: "Mandát poslanca sa na jeho písomnú žiadosť doručenú predsedovi Národnej rady Slovenskej republiky neuplatňuje počas čerpania materskej dovolenky, otcovskej dovolenky alebo rodičovskej dovolenky podľa osobitného predpisu" a tak ďalej. Čiže tak ako som to zdôraznil aj v rozprave, ide absolútne, jednoznačne o fakultatívnu vec pre toho človeka, ktorý si to sám vyhodnotí. V žiadnom prípade som tým nechcel naznačiť, že by, že by funkcia poslanca (povedané so smiechom) Národnej rady a materstva alebo otcovstva nebola zlučiteľná. Ale viete veľmi dobre, že sú rôzne životné situácie, deti sa môžu narodiť v rôznych zdravotných, životných podmienkach a najlepšie si to sám rodič vyhodnotí, či už mama alebo otec, že ako potrebujú a chcú v tejto životnej situácii uplatniť svoj mandát a zároveň si splniť svoju krásnu rodičovskú povinnosť a privilégium. Čiže je to len na nich. Rozhodne sme tým nechceli ani len naznačiť, že by mama poslankyňa si nevedela uplatniť svoj mandát naplno a nech si to ona vyhodnotí a my jej v tom chceme pomôcť, samozrejme. To je celé. Ďakujem. (Potlesk.)
39. schôdza NR SR - 13.deň - B. popoludní
Dátum: 2025-09-29
Poslanec: Horecký, Ján (KDH)
Druh vystúpenia: Vystúpenie

Ďakujem za slovo pán predsedajúci. Vážené dámy a páni, naša platná právna úprava Ústavy Slovenskej republiky nepozná možnosť doposiaľ dočasného neuplatňovania mandátu poslanca z dôvodu čerpania materskej, otcovskej alebo rodičovskej dovolenky. A to je práve cieľ nášho ústavného návrhu zákona, aby sme takúto úpravu a takúto možnosť poskytli. Logicky by tento návrh zákona, jeho textová úprava, ktorú navrhujeme nadväzovali už na existujúcu úpravu pre spočinutie mandátu poslanca ktorý sa stáva členom vlády. Samozrejme to nie je jediný dôvod, ktorý môže obmedziť výkon mandátu poslanca Národnej rady. Veľmi pekným, dá sa povedať, dôvodom je materská či rodičovská dovolenka. Mandát, alebo volebné obdobie trvá štyri mesiace (opr. štyri roky), kdežto tá starostlivosť o dieťa narodené nevyžaduje neuplatnenie mandátu počas celého obdobia. Preto hovoríme o dobrovoľnej možnosti pre mamičku, ktorej sa narodí dieťa, a zhodou okolností je to pani poslankyňa Národnej rady Slovenskej republiky, aby si z dôvodu, že sa nechce vzdať mandátu na celé volebné obdobie, ale iba nechať spočinúť dobrovoľne svoj mandát čo času, kedy nebude môcť svoj mandát vykonávať plnohodnotne. A za ten čas, kedy bude jej mandát spočívať, samozrejme podobne ako pri členoch vlády, by jej mandát bol posunutý na náhradníka, ktorý podobne ako pri vymenovaných členoch vlády zabezpečí plné zastúpenie občanov podľa výsledkov demokratických volieb. Táto právna úprava je, dá sa povedať, aj smerom k posilneniu rodičovských práv, demokratických práv, rovnosti k prístupu k vykonávaniu mandátu posilňuje a podporuje rodičovstvo a zároveň sa snaží maximálnej miere odstrániť celkom prirodzenú fyziologickú alebo biologickú nevýhodu mamičiek ktoré sa potrebujú venovať čerstvo narodeným deťom. Ale nie je určená vyslovene iba pre ženy, pretože ako som povedal, môže byť aj predmetom rodičovskej dovolenky na ktorej môže byť otec. A zatiaľ môže teda poslankyňa alebo poslanec byť zastúpený náhradníkom, tak ako to navrhujeme, ako už poznáme tento, túto úpravu a toto riešenie pre členov, ktorí vyjdú z poslaneckých pozíciu zvolených poslancov. Tak vás prosíme o podporu pre túto vec, ktorá je v prospech všetkých ľudí a ešte silnejšie je uplatnením výsledkov demokratických volieb a ich premietnutím do výkonu mandátu, ktorý nebude takto z dôvodu rodičovstva alebo materstva nikomu o nič ukrátený. A samozrejme týmto aj chránime potreby dieťaťa, ktoré by v prípade, že tá mamička keď nemá túto možnosť dnes a nechce sa vzdať tohto mandátu, tak jednoducho musí deliť v zraniteľnom veku toho dieťaťa svoju pozornosť, svoju energiu, svoj čas medzi plným výkonom poslanca Národnej rady a plným obdivuhodným výkonom matky čerstvo narodeného dieťaťa. Tak prosíme o podporu pre tento návrh. Ďakujem, skončil som.
39. schôdza NR SR - 13.deň - B. popoludní
Dátum: 2025-09-29
Poslanec: Horecký, Ján (KDH)
Druh vystúpenia: Vystúpenie

Ďakujem pekne pán predsedajúci, predkladám návrh poslancov Národnej rady Slovenskej republiky Jána Horeckého a Branislava Škripeka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. V našom návrhu zákona chceme upraviť jednu fakultatívnu možnosť pre poslancov na spočinutie, dočasné spočinutie mandátu. Bližšie vysvetlím v rozprave do ktorej sa hlásim ako prvý.
39. schôdza NR SR - 13.deň - B. popoludní
Dátum: 2025-09-29
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Kolegovia, ďakujem za vaše podporné stanoviská. Budem ich syntetizovať v tejto krátkej reakcii. Skutočne náš návrh sa snaží pomôcť odstrániť tri vážne defekty, ktoré máme. Prvé, že si štát šliape po jazyku, že Národná rada Slovenskej republiky, ktorá keď prijíma zákony má byť prvá a samozrejme za ňou štátna správa, verejná správa, ktorá ich dodržiava. Nemôžeme niečo predpisovať čo sami nezachovávame. To znamená, keď predpíšeme minimálnu mzdu, má to byť naozaj minimálna mzda. Druhá vec, odstraňujeme deformáciu zlého použitia osobného ohodnotenia. To totiž dopadá na ľudí od ktorých chceme, aby verili zákonu, aby verili dôveryhodným inštitúciám, aby verili svojim predstaveným, vedeniu sociálnych zariadení, škôl, obcí a podobne. Keď ich títo odmeňujú, keď nastavujú kritériá odmeňovania aj v štátnej správe a potom ich nedodržiavame a musia ich doslova obchádzať a zneužívať, aby dorovnali zákonnú povinnosť do minimálnej mzdy, tak je to až vulgárne voči ľuďom od ktorých chceme, aby napríklad v mene pracovných interných mzdových poriadkov, v mene ideálov pre ktoré robia svoje pomáhajúce profesie alebo pomocné profesie jednoducho fungovali a zachovali. A ďalšia vec je o ktorej hovoril Braňo Škripek. My voči ľuďom, ktorí robia prácu, ktorá je mimoriadne dôležitá, opatrovateľskú prácu, tak voči nim sa prejavujeme takto neúctivo, že ich dáme pod minimálnu mzdu. To je netolerovateľné.
39. schôdza NR SR - 13.deň - B. popoludní
Dátum: 2025-09-29
Poslanec: Horecký, Ján (KDH)
Druh vystúpenia: Vystúpenie

Pán predsedajúci, ďakujem za slovo, vážené dámy, vážení páni, v mene poslancov Národnej rady Slovenskej republiky Andrey Turčanovej, Jána Horeckého, Martina Šmilňáka, predkladáme návrh zákona na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov, pri výkone práce vo verejnom záujme a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Zmyslom predloženého návrhu je zosúladiť so zákonom a s minimálnou mzdou odmeňovanie vo verejnej a štátnej správe tak, aby sme odstránili protizákonný stav, kedy platové tabuľky a tarify začínajú pod minimálnou mzdou a zároveň odstránili deformáciu v osobnom, alebo v odmeňovaní zamestnancov za kvalitu výkonu svojej práce, ktorá je deformovaná doplácaním do výšky minimálnej mzdy ich tarifných platov. Viacej poviem v rozprave, do ktorej sa hlásim ako prvý.
39. schôdza NR SR - 13.deň - B. popoludní
Dátum: 2025-09-29
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Pán kolega Marián, ďakujem ti veľmi pekne za tvoje vystúpenie aj za tú vytrvalú snahu, ktorú podporujem, pretože hazard ničí rodiny a zároveň je demoralizujúcim prvkom, ktorý doslova poškodzuje našu mládež. Jednoducho, mladí ľudia, sú citliví a vnímavejší, zraniteľní na rýchle riešenia a rýchle návody. Pre nich pokušenie rýchlo zbohatnúť, dostať sa k tomu, po čom túžia v materiálnej rovine, je veľmi nebezpečné. A to, že potom riešime v ambulanciách, riešime to potom v úradovniach sociálnej kurateli a nebodaj riešime to na polícii, aké negatívne dôsledky hazard má na rozpad rodín a na sociálne správanie, tak to je neskoro. To, čo treba robiť, je prevencia. Ak už tu táto negatívna externalita musí byť, tak potom je vynikajúce preventívne opatrenie, ktoré navrhujeme, ktoré si predniesol, aby každý človek, ktorý je účastný hazardných hier, dostával na tejto mesačnej báze výpis, koľko peňazí minul z rodinného rozpočtu na tento účel. Je to oveľa lepšie, ako potom hasiť patopsychologické situácie, ako hasiť rozvrat rodín, osobné bankroty a osobný aj ekonomický krach ľudí. Nebo aj ich závislosť na hrách gamblerstvo. Čiže vo všetkých oblastiach, tak aj v tejto, je prevencia najlacnejším riešením a najlepším zo všetkých. Ďakujem ti za tvoj návrh.
39. schôdza NR SR - 11.deň - B. popoludní
Dátum: 2025-09-25
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Pani kolegyňa, oceňujem a ďakujem za to osobné, úprimné vystúpenie, nikdy by som si nepomyslel, že budem s vami do takej miery súhlasiť vzhľadom na to, že sa naozaj významne líšime v hodnotových viacerých otázkach, ale toto vystúpenie vnímam ako autentické a z vašej strany úprimné. No, pôjdem teda k tým veciam. Hovorili ste o obmedzení vzdelávania v rámci pozmeňujúceho návrhu, nie je to tak. Jednoducho aj v tomto pozmeňujúcom návrhu je textácia, ktorá hovorí, že informovaným súhlasom rodiča, potom poviem, že k čomu, nie je nijako dotknuté, všeobecné témy o práve ochrane detí pred zneužitím, pred násilím, pred patosociologickými javmi, ktoré sa týkajú práve tej zraniteľnej časti človeka, ako je jeho sexualita a intimita, všeobecné témy, ktoré sú úplne v súlade so štátnym vzdelávaním programom, sú v poriadku. To, k čomu pozývame rodiča, je formovanie intimity toho dieťaťa, identity a sexuálneho správania. Do toho naozaj nikto nemôže pri deťoch, osobitne maloletých deťoch vchádzať do svojím presvedčením, nech už by bolo akékoľvek. Toto je na rodičovi a jeho dieťati. A dnes nie je možné obísť rodiča, musíte ho pozvať ku stolu, dnes už to nemôžu nechať rodičia tak, ako to bolo za čias, keď ja som bol dieťa, na školu, neexistoval internet, neexistovalo porno, neexistovali predátori, musel, rodič sa mohol spoľahnúť vtedy na školu. Dnes to tak nie je, dnes musí byť tohoto účastný. A o ekonomike, školstve, zdravotníctve, princípoch právneho štátu hovoríme, ako sa vraví, od rána do večera.